Legal Document

Category: 367

Text:
5. ΝΟΜΟΣ ΒΨΟΓ΄ της 12/13 Δεκ. 1900 Περί κεντρικών γυναικείων φυλακών. Ετροποποιήθη υπό των α)Νόμου ΓΤΜΓ΄ της 14/18 Απρ. 1909 περί τροποποιήσεως του νόμου ΒΨΟΓ΄. β)Νόμου 802 της 28/29 Αυγ. 1917 περί τροποποιήσεως και προσθηκών είς τινας νόμους περί φυλακών. Βλ. ήδη άρθρ. 1 Νόμου 2231/1920 (κατωτ. αριθ. 12 και άρθρ. 3 Ν.Δ. 28/30 Σεπτ. 1935 (6.1β.8). Σελ. 513 Οργανικοί Νόμοι περί Φυλακών 6.Ι.α.1-5 6. ΝΟΜΟΣ ΓπΛΖ΄ της 21/23 Νοεμ. 1911 Περί οργανώσεως των φυλακών του Κράτους. Άρθρον 1 Ανατίθεται εις τον επί της Δικαιοσύνης υπουργόν να οργανώση τας φυλακάς του Κράτους, δια της ανεγέρσεως νέων κτιρίων φυλακών και δια της εις ταύτας εισαγωγής νέου σωφρονιστικού συστήματος, κατά τας διατάξεις του παρόντος νόμου. Α΄ ΄Αρθρα 10-11 (Κατηργήθησαν υπό του Ν.Δ. της 28/30 Σεπτ. 1935 (6.Ιβ.2). ΄Αρθρον 12  (Συμπληρωθέν υπό του ν. 160, αντικατεστάθη υπό του άρθρ. 5 του Ν.Δ. της 6/22 Δεκ. 1923 όπερ Ν.Δ. κατηργήθη υπό του Ν.Δ. της 28/30 Σεπτ. 1935 (6.Ιβ.8). Πλην εν τω μεταξύ το άρθρ. 12 είχε τροποποιηθή υπό του άρθρ. 14 του Ν.Δ. της 28 Σεπτ./21 Οκτ. 1925 (κατωτ. αρ. 17), κατηργήθη δε εκ νέου, ως ετροποποιήθη, υπό του άρθρ. 4 Α.Ν. 869/1937, 6.Ιε.1). Άρθρον 13 Δια Β. Διαταγμάτων, κατά πρότασιν του επί της Δικαιοσύνης υπουργού εκδιδομένων, θέλουσι κανονισθή, πλην των δια των προηγουμένων άρθρων, ειδικώτερον καθοριζομένων, και πάντα εν γένει τα προς εκτέλεσιν των διατάξεων του παρόντος νόμου αναγκαία μέτρα. Δια των αυτών διαταγμάτων δύναται να ορισθή όπως δευτερεύουσαι κανονιστικαί λεπτομέρειαι, ιδία αι αφορώσαι την εσωτερικήν των φυλακών λειτουργίαν καθορισθώσι δι’ ιδίου κανονισμού εγκρινομένου υπό του επί της Δικαιοσύνης υπουργού κατά τον χρόνον της ενάρξεως της λειτουργίας των ανεγερθησομένων φυλακών. Δια Βασιλικού ομοίως Διατάγματος θέλουσι κανονισθή, οι όροι της βαθμιαίας καταργήσεως των ήδη υπαρχουσών φυλακών του Κράτους, εφ’ όσον προβαίνει η κατά τας διατάξεις και το σύστημα του παρόντος νόμου ανέγερσις και οργάνωσις των νέων φυλακών. (Το Εφηβείον Αβέρωφ και αι κεντρικαί γυναικείαι φυλακαί θέλουσι διατηρηθή διεπόμεναι υπό των ειδικών περί τούτων νόμων ΒΥΚΘ΄ του 1896, ΒΨΚΘ΄ του 1900 και ΒΨΟΓ΄ του 1900. Η διοικούσα όμως τας κεντρικάς γυναικείας φυλακάς εφορεία απαρτίζεται εφεξής εκ των αυτών μελών, εξ ων και η διοικούσα το Εφηβείον Αβέρωφ, ως προς αμφοτέρας δε τας φυλακάς ταύτας η εφορεία θεωρείται εν απαρτία εάν είναι παρόντα τρία τουλάχιστον των μελών αυτής, και αποφασίζει κατά πλειονοψηφίαν, επικρατούσης εν ισοψηφία της ψήφου του προέδρου. Αι επισκέψεις της εφορείας γίνονται άπαξ του μηνός ως προς εκατέραν των φυλακών τούτων. «Εν τω Εφηβείω Αβέρωφ και ταις κεντρικαίς γυναικείαις φυλακαίς εγκλείονται οι ανήλικοι και αι γυναίκες, οι καταδικασθέν τες εις εγκληματικήν ποινήν ή φυλάκισιν μείζονα εκείνης ην κατά το άρθρον 5 αποτίουσιν εν δικαστικαίς φυλακαίς. ΄Οσον αφορά όμως τας νυν υφισταμένας φυλακάς παραμένουσιν ακεραίως εν ισχύϊ αι διατάξεις του άρθρου 2 του ΒΥΚΒ΄ νόμου του 1896, και η του άρθρου 2 του ΒΨΟΓ΄ νόμου του 1900. Σελ. 517 Οργανικοί Νόμοι περί Φυλακών 6.Ι.α.6 Οι εν Αθήναις υπόδικοι ανήλικοι δύνανται ωσαύτως να κρατώνται εν τω ειδικώ δι’ αυτούς παραρτήματι του Εφηβείου Αβέρωφ». Το εντός « » τελευταίον εδάφιον προσετέθη υπό του ν. 160 (κατωτ. αρ. 8). Ως προς τας κεντρικάς γυναικείας φυλακάς και το Εφηβείον Αβέρωφ, βλ. νεωτέρας διατάξεις του άρθρ. 1 ν. 2231 (κατωτ. αρ. 12) και άρθρ. 3 Ν.Δ. 28/30 Σεπτ. 1935. (6.Ιβ.8). Άρθρον 2 Δια την κατασκευήν εκάστης φυλακής κατά τας διατάξεις του παρόντος νόμου, και μετά προηγουμένην περί τούτου απόφασιν του υπουργικού συμβουλίου, προκηρύσσεται υπό του υπουργού της Δικαιοσύνης δια της Εφημερίδος της Κυβερνήσεως διαγωνισμός προς εκπόνησιν της αναγκαίας προς τούτο μελέτης, επί τη βάσει πάντοτε προγράμματος καθορίζοντος λεπτομερώς τας ανάγκας ας δέον να πληροί η εγερθησομένη φυλακή, τον τρόπον της κατασκευής των διαφόρων αυτής μερών προς εφαρμογήν και λειτουργίαν του δια του παρόντος νόμου και των συναφών αυτώ διαταγμάτων και κανονισμών καθιερομένου σωφρονιστικού συστήματος, το κατ’ ανώτατον όρον ποσόν της κατά προσέγγισιν δαπάνης προς περάτωσιν της φυλακής, και πάντας εν γένει τους όρους του διαγωνισμού και της κρίσεως των υποβληθησομένων μελετών προς βράβευσιν της καταλληλοτέρας υπό επιτροπής προεδρευομένης υπό του αυτού υπουργού. Μετά την ανέγερσιν και την λειτουργίαν μιας τουλάχιστον φυλακής, η εκπόνησις μελέτης προς ανέγερσιν ετέρας του αυτού είδους φυλακής δύναται να ανατεθή και άνευ διαγωνισμού εις ειδικόν αρχιτέκτονα υπό του υπουργού της Δικαιοσύνης. Τα της εκτελέσεως και εφαρμογής της εγκριθησομένης μελέτης, εις ην δύνανται να χρησιμοποιηθώσι, κατ’ απόφασιν του επί της Δικαιοσύνης υπουργού εκδιδομένην μετά γνωμοδότησιν του αρμοδίου παρ’ εφέταις εισαγγελέως, προς εργασίαν και οι εν ταις φυλακαίς του Κράτους κατάδικοι, τα της επιβλέψεως, της διευθύνσεως των εργασιών, τα των πληρωμών και τα της παραλαβής, κανονισθήσονται δια Β. Διατάγματος, εκδιδομένου κατά πρότασιν των υπουργών της Δικαιοσύνης και των Εσωτερικών. Βλ. Β.Δ. της 24/28 Οκτ. 1913 (κατωτ. αρ. 7). Σελ. 514 ΄Αρθρον 3 Τα μη ανήκοντα εις το Δημόσιον γήπεδα, εφ’ ων ανεγερθήσονται αι φυλακαί, και εκείνα δι’ ων θέλει διέλθει υδραγωγείον προς χρήσιν αυτών, απαλλοτριωθήσονται συμφώνως προς τας περί απαλλοτριώσεως λόγω δημοσίας ανάγκης διατάξεις του νόμου. Επιτρέπεται εις τους δήμους, εις τας κοινότητας και εις τας μονάς η δωρεάν παραχώρησις γηπέδου προς το Δημόσιον προς ανέγερσιν φυλακών, κατά τας διατάξεις του παρόντος νόμου. Τα εις το Δημόσιον ανήκοντα κτίρια των υπαρχουσών ήδη φυλακών, εάν δεν ήθελον χρησιμοποιηθή προς ανέγερσιν νέων τοιούτων, κατά τας διατάξεις του παρόντος νόμου, επιτρέπεται εις την Κυβέρνησιν, όπως μετά προηγουμένην απόφασιν του υπουργικού συμβουλίου εκποιήση, κατά τας διατάξεις των νόμων περί εκποιήσεως των εθνικών φθαρτών κτημάτων, οικοπέδων και γαιών, εφ’ όσον εκ της φύσεως τούτων (οίον φρουρίων) δεν αποκλείεται η απαλλοτρίωσις. Το εντεύθεν προερχόμενον ποσόν, κατατιθέμενον επί τόκω εις την Εθνικήν Τράπεζαν της Ελλάδος, διατίθεται κατά το επόμενον άρθρον, και κατά προτίμησιν προς ανέγερσιν φυλακής εν τη αυτή περιφερεία, εν η το απαλλοτριωθέν κτίριον. 6.Ι.α.6 Οργανικοί Νόμοι περί Φυλακών ΄Αρθρον 4 Δια τας εν γένει δαπάνας της ιδρύσεως των δια του παρόντος νόμου οριζομένων φυλακών επιτρέπεται εις την Κυβέρνησιν, μετά προηγουμένην απόφασιν του υπουργικού συμβουλίου: α)Να διαθέση κατά τε το κεφάλαιον και τους τόκους το υπό του εθνικού ευεργέτου Ανδρέου Συγγρού αφεθέν τω Δημοσίω κληροδότημα, δι’ όσων φυλακών την ίδρυσιν ήθελε τούτο αρκέσει. Επίσης το εκ της τυχόν πωλήσεως των οικοδομημάτων και οικοπέδων των παλαιών φυλακών του Κράτους προερχόμενον ποσόν. β)Να διαθέση κατά τε το κεφάλαιον και τους τόκους το υπό του φιλογενούς δωρητού Μ. Κοργιαλενίου αφεθέν τω Δημοσίω κληροδότημα προς ίδρυσιν προτύπων φυλακών, τηρουμένων των ουσιωδών όρων της διαθήκης αυτού. Η διάταξις αύτη ισχύει και δια παν άλλο κληροδότημα ή δωρεά προς τοιούτον σκοπόν προοριζόμενα υπέρ του Κράτους. γ)Να συνομολογήση εν ανάγκη δάνεια εξοφλητέα τοκοχρεωλυτικώς κατά τους όρους των άρθρων 1 και 4 του ν. ΓΨϞΒ΄ του 1911 π. ανεγέρσεως δικαστικών καταστημάτων σελ. 209 ισχύοντος και προς ανέγερσιν των δια του παρόντος νόμου προβλεπομένων φυλακών, εφ’ όσον δεν αντίκειται εις τας διατάξεις του νόμου τούτου. «δ)Προς εξυπηρέτησιν των κατά το ανωτέρω εδάφιον δανείων διατίθεται δι’ υποχρεωτικής κατ’ έτος ειδικής εγγραφής εις τον προϋπολογισμόν του υπουργείου της Δικαιοσύνης ποσόν δραχμών τριών εκατομμυρίων εκ της κατά το Ν.Δ. της 25 Ιουλ. 1923 π. αναγραφής κατ’ έτος πιστώσεως 7.000.000 δραχμών προς ανέγερσιν κτιρίων φυλακών, αναγραφομένης ετησίως εις τον προϋπολογισμόν του υπουργείου της Δικαιοσύνης ειδικής πιστώσεως μέχρις 7.000.000 δραχμών. Πάσα λεπτομέρεια περί του τρόπου της συνομολογήσεως και εξοφλήσεως των ως άνω δανείων κανονίζεται δια Β. Διαταγμάτων, εκδιδομένων προτάσει των υπουργών της Δικαιοσύνης και των Οικονομικών». Το εδ. δ΄ προσετέθη υπό του Ν.Δ. της 12/14 Νοεμ. 1923 π. υποχρεωτικής κατ’ έτος διαθέσεως δρχ. 3 εκατομ. προς εξυπηρέτησιν δανείων δι’ ανέγερσιν κτιρίων φυλακών. Διάθεσιν πιστώσεων προς ανέγερσιν φυλακών προέβλεψαν και το Ν.Δ. 25/28 Ιουλ. 1923 π. αυξήσεως χρηματικών ποινών και προστίμων (τ. 8) και το συνεπεία τούτου εκδοθέν Ν.Δ/μα της 25/28 Ιουλ. 1923. Διάθεσιν ποσών δια την ανέγερσιν φυλακών προβλέπει και ο ν. 5283 (κατωτ. αρ. 23). Β΄ Άρθρον 5 Αι κατά τον παρόντα νόμον ανεγειρόμεναι νέαι φυλακαί του Κράτους διακρίνονται εις: α)Δικα-στικάς παρ’ εκάστω πρωτοδικείω. β)Κεντρικάς, αίτινες, αναλόγως των εκτελουμένων εργασιών, διαιρούνται εις βιομηχανικάς και αγροτικάς. γ)Φυλακάς-σχολάς (βιομηχανικάς ή αγροτικάς) δι’ ανηλίκους καταδίκους ηλικίας κάτω των 21 ετών, εξαιρετικώς δε και μέχρις ηλικίας 25 ετών, δυναμένου να μη ισχύση ως προς ταύτας του υπό του ν. ΒΥΚΒ΄ καθιερωμένου μικτού σωφρονιστικού συστήματος. δ)Φυλακάς-σανατόρια δια κρατουμένους φυματικούς ή προφυματικούς, και ίδια τμήματα δι’ επιληπτικούς, τοξικομανείς, φρενοβλαβείς και χρονίως πάσχοντας. Εις μίαν των εν Αθήναις φυλακών και εν καταλλήλω χώρω δύναται να γίνη οργάνωσις υπηρεσίας χειρουργικής, νευρολογικής, αφροδισίων νόσων και εβδομαδιαίων επισκέψεων δια παθήσεις οφθαλμών, λάρυγγος, ώτων και οδόντων. ΄Αλλας διακρίσεις των φυλακών βλ. εν άρθρω 1 νόμου 2231/1920 (κατωτ. αριθ. 12) και εν άρθρω 2 Ν.Δ. 28/30 Σεπτ. 1935 (6. 1β, 8). Τα της οργανώσεως και εσωτερικής λειτουργίας των υπό στοιχείον δ΄ φυλακών κανονισθήσονται δια διαταγμάτων. (Διευθυντής των τοιούτων φυλακών έχων μισθόν και βαθμόν τμηματάρχου β΄ ή α΄ τάξεως διορίζεται ιατρός κεκτημένος δίπλωμα του ημετέρου ή ξένου ομοταγούς Πανεπιστημίου και πενταετή τουλάχιστον ευδόκιμον ειδικήν ενάσκησιν του ιατρικού επαγγέλματος). Εις τας τοιαύτας φυλακάς υπηρετούσιν αντί των συνήθων φύλακες νοσοκόμοι, τηρουμένων ως προς αυτούς απασών των κειμένων διατάξεων, αίτινες διέπουσι τα του σώματος των φυλάκων. Εν ταις δικαστικαίς φυλακαίς, κρατούνται: α)Οι ως υπαίτιοι πλημμελήματος ή κακουργήματος συλλαμβανόμενοι υπό των εν τη έδρα της φυλακής δικαστικών αρχών. β)Οι υπόδικοι. γ)Οι καταδικασθέντες εις ποινήν φυλακίσεως μέχρις ενός έτους. Οι καταδικασθέντες το πρώτον εις φυλάκισιν ανωτέραν του έτους δύνανται, τη αιτήσει των, να εκτίσωσι την ποινήν εις δικαστικήν φυλακήν δι’ ειδικής αδείας του επί της Δικαιοσύνης υπουργού. Αι γυναίκες και οι μήπω υπερβάντες το 18 έτος ανήλικοι κρατούνται εν ιδίοις τμήμασι των φυλακών τούτων, εφ’ όσον κατεδικάσθησαν εις ποινήν φυλακίσεως οι μεν ανήλικοι μέχρι τριών μηνών, αι δε γυναίκες μέχρις έξ μηνών. δ)Οι δια χρέη κρατούμενοι, εφόσον δεν υπάρχουσιν ίδιαι δια τούτους φυλακαί, τοποθετούνται εν ιδίω τμήματι τελείως κεχωρισμένω. Σελ. 515 Οργανικοί Νόμοι περί Φυλακών 6.Ι.α.6 Εν ταις κεντρικαίς φυλακαίς κρατούνται οι καταδικασθέντες εις εγκληματικήν ποινήν και οι καταδικασθέντες εις φυλάκισιν ανωτέραν του έτους. Επί τούτω ιδρύονται εν τη περιφερεία εκάστου εφετείου διακεκριμέναι κεντρικαί φυλακαί δια τους καταδίκους εις ποινήν κακουργήματος και έτεροι δια τους εις φυλάκισιν μείζονα του έτους. Εν ελλείψει δε ιδίων κτιρίων προσδιορίζονται κεχωρισμένα τμήματα της κεντρικής φυλακής δια τας διαφόρους κατηγορίας των καταδίκων, τηρουμένης, ει δυνατόν, διακρίσεως και μεταξύ των καταδίκων εις ειρκτήν και δεσμά. ΄Αμα η καταδικαστική απόφασις καταστή αμετάκλητος, διατάσσεται υπό του αρμοδίου παρ’ εφέταις εισαγγελέως η μεταγωγή των εις τας άνω κατηγορίας υπαγομένων καταδίκων εις την παρ’ αυτού οριζομένην κεντρικήν φυλακήν. Οι εν ταις κεντρικαίς φυλακαίς κρατούμενοι κατάδικοι υποβάλλονται υπό το σύστημα της τελείας απομονώσεως μέχρις ενός έτους, κατά τα ειδικώτερον δια διαταγμάτων κανονισθησόμενα. Μετά την πάροδον της περιόδου ταύτης υποβάλλονται εις το μικτόν σωφρονιστικόν σύστημα της εν κοινώ και εν σιγή εργασίας κατά την ημέραν, ατομικής δε απομονώσεως κατά την νύκτα. Κατά το δεύτερον τούτο στάδιον η εργασία, το έτερον στοιχείον αποτίσεως ποινής, δέον κατά προτίμησιν να γίνηται εκτός του περιβόλου της φυλακής. Η εργασία εις πάσας τας φυλακάς, δικαστικάς και κεντρικάς, τυγχάνει υποχρεωτική. Η οργάνωσις της εργασίας αποβλέπει ουχί μόνον εις την υγιεινήν και ηθικήν βελτίωσιν του καταδίκου, αλλά και εις την επαγγελματικήν και τεχνικήν μόρφωσιν και την οικονομικήν απόδοσιν. Προς τον σκοπόν της καλλλιτέρας οργανώσεως της εργασίας και της επαγγελματικής μορφώσεως των κρατουμένων δέον να κρατώνται εις την ιδίαν φυλακήν οι διατελούντες υπό συγγενείς ψυχικάς συνθήκας εν σχέσει προς το διαπραχθέν υπ’ αυτών έγκλημα και την προηγουμένην αυτών ζωήν και οίτινες προ της εισόδου των εις την φυλακήν κατεγίνοντο εις όμοια ή συγγενούς φύσεως επαγγέλματα. Ετροποποιήθη υπό του ν. 160 και είτα ως άνω υπό του Ν.Δ. της 28 Σεπτ./2 Οκτ. 1925 (κατωτ. αρ. 17). Βλ. ήδη ν. 2231. Σελ. 516 Άρθρον 6 Αι δικαστικαί φυλακαί ιδρύονται εν τη έδρα εκάστου πρωτοδικείου εν συνεχεία ή όσον ένεστιν εγγύς του δικαστικού καταστήματος και κατά το εφικτόν μακράν των πυκνών συνοικισμών. Αι κεντρικαί και αγροτικαί φυλακαί εγκαθίστανται εκτός των πόλεων και μακράν πάντως των συνοικισμών, εν χώρω καταλλήλω δια τον προορισμόν αυτών, την ύδρευσιν, την συγκοινωνίαν και τας απαιτουμένας συνθήκας υγιεινής και ασφαλείας. Αι αγροτικαί φυλακαί δύνανται να ώσι είτε ίδια καταστήματα, είτε παραρτήματα άλλων φυλακών. Οι δ’ εν αυταίς κρατούμενοι δύνανται ν’ ασχολώνται και εις δημόσια έργα. Ο αριθμός των κελλίων, άτινα θέλει περιλάβει εκάστη δικαστική φυλακή, ορίζεται δι’ αποφάσεως του επί της Δικαιοσύνης υπουργού αναλόγως των υφισταμένων αναγκών, μετά προηγουμένην γνωμοδότησιν του γενικού επιθεωρητού των φυλακών και του αρμοδίου παρ’ εφέταις εισαγγελέως. Κατά τον αυτόν τρόπον ορίζεται ο αριθμός των καταδίκων, ους θα δύναται να περιλάβη εκάστη κεντρική φυλακή, ως και εκάστη αγροτική. Η ανέγερσις εκάστης φυλακής κατά χρόνον και τόπον αποφασίζεται υπό του υπουργικού συμβουλίου επί τη προτάσει του επί της Δικαιοσύνης υπουργού και προηγουμένης της συμβουλευτικής γνωμοδοτήσεως του γενικού επιθεωρητού των φυλακών. Δια της αποφάσεως ταύτης προσδιορίζεται και η θέσις ένθα ανεγερθήσεται ωρισμένη δικαστική, κεντρική ή αγροτική φυλακή, έτι δε και η προς τον σκοπόν τούτον χρησιμοποίησις τυχόν καταλλήλου εθνικού γηπέδου ή κτιρίου, είτε αποτελούντος τέως φυλακάς είτε μη. Ετροποποιήθη ως άνω υπό του ν. 160 (κατωτ. αρ. 8). 6.Ι.α.6 Οργανικοί Νόμοι περί Φυλακών ΄Αρθρον 7 Οι εν ταις δικαστικαίς φυλακαίς κρατούμενοι διανύουσι τον χρόνον της υποδικίας ή της ποινής αυτών υπό το σύστημα της απομονώσεως εν κατ’ ιδίαν κελλίοις μέχρις έξ μηνών, κατά τα ειδικώτερον δια διαταγμάτων κανονισθησόμενα. Δύνανται να δέχωνται μόνον τας επισκέψεις των μελών της οικογενείας αυτών, των συνηγόρων των, εάν είναι υπόδικοι, και των επί τούτω εντεταλμένων όπως επισκέπτωνται τας φυλακάς διοικητικών και δικαστικών υπαλλήλων, των μελών των εφορευτικών επιτροπών, ως και των ανεγνωρισμένων φιλανθρωπικών και προστατευτικών σωματείων ως και των εφωδιασμένων δι’ ειδικής υπουργικής αδείας προσώπων. Πας κρατούμενος εν ταις δικαστικαίς φυλακαίς δύναται, τη αιτήσει του, να διανύση ολόκληρον την υποδικίαν ή ποινήν αυτού υπό το σύστημα της τελείας απομονώσεως. Ετροποποιήθη υπό του ν. 160 και είτα ως άνω υπό του άρθρ. 13 του Ν.Δ. της 28 Σεπτ./21 Οκτ. 1925 (κατωτ. αρ. 17). ΄Αρθρον 8 Οι ιδιαίτεροι κανόνες της διανύσεως της υποδικίας ή της αποτίσεως της ποινής εν γένει και δια τους κληρικούς ειδικώς, (αι περιπτώσεις της υπαγωγής ωρισμένων καταδίκων υπό σύστημα απομονώσεως ή μικτόν, ή της αποστολής αυτών εις αγροτικάς φυλακάς, κατ’ εξαίρεσιν του προηγουμένου άρθρου), ο τρόπος της αναλήψεως, διαχειρίσεως και διαθέσεως των προϊόντων της εργασίας των υποδίκων και καταδίκων, είτε εις τούτους είτε εις το Κράτος ανήκουσι, τα της εσωτερικής εν γένει λειτουργίας των φυλακών εν σχέσει προς την ασφάλειαν, την επιβολήν και απότισιν πειθαρχικών ποινών εις τους κρατουμένους, την δίαιταν, την τροφήν, την εργασίαν, την εκπαίδευσιν και μόρφωσιν, τας επισκέψεις και την αλληλογραφίαν, την νοσηλείαν, καθώς και τα περί προστασίας των καταδίκων και των ληπτέων ως προς τούτους αστυνομικών μέτρων κατά την ημέραν της εκ των φυλακών απολύσεως αυτών, κανονισθήσονται δια Β. Διατάγματος. Η εντός ( ) περίοδος διεγράφη υπό του ν. 160 (κατωτ. αρ. 8). Εις εκτέλεσιν των άρθρ. 7 και 8 εξεδόθη το Β.Δ. 9/17 Ιουλ. 1923. ΄Αρθρον 9 Η ανωτάτη διοίκησις και επιτήρησις των ανεγερθησομένων φυλακών ανατίθεται εις τον επί της Δικαιοσύνης υπουργόν. Η επιθεώρησις των φυλακών ενεργείται δια του παρά τω υπουργείω της Δικαιοσύνης γενικού επιθεωρητού των φυλακών, η δε άμεσος τούτων διοίκησις και διεύθυνσις δια των διευθυντών (και των κατά τόπους εφορειών), συμφώνως προς τας διατάξεις του παρόντος νόμου. Η εντός ( ) φράσις διεγράφη υπό του ν. 160 (κατωτ. αρ. 8). Βλ. και Ν.Δ. 29/29 Αυγ. 1935 π. οργανώσεως παρά τω Υπ. Δικαιοσύνης επιθεωρήσεως φυλακών (6.Ιγ.1).